اردو لر تمانیدن استفاده ایتیلیشی اوچون اینگ کیچیک پیلوت سیز طیاره تولید ایتیلدی. امریکا قوشمه ایالت لری اردوسی, میلادی ۲۰۱۳ نچی ییلیدن بیری انگلستان اردوسی تمانیدن استفاده ایتیلیب کیلیتگن اینگ کیچیک پیلوت سیز طیاره دن امتحانی شکلده استفاده ایتیب باشله دی. اوشبو طیاره بیر انسان نینگ قولی نینگ ایچی گه سیغه دیگن درجه ده کیچیک بیر طیاره دن عبارت. قول نینگ ایچی گه سیغه دیگن Black Hornet نامیده گی اوشبو طیاره هلیکوپتر گه اوخشه ماقده. جوده هم تیز اوچه دیگن اوشبو پیلوت سیز طیاره کمره سی آرقه لی محل دن تصویر لر نی مستقیم بیر شکلده مرکز گه جونه ته دی. باشقه جاسوس طیاره لرده بولگن لیگی دیک, اوشبو طیاره هم اوشله نیشی تقدیرده, تصویر لری مرکز گه یوباریلگن بوله دی. یعنی خودی منه شو طیاره تمانیدن ثبت ایتیلگن تصویر لر دشمن نینگ قولی گه توشمیدی. اوشبو طیاره نینگ ۲۵ دقیقه لیق بیر مدت بیلن هوا ده قالیش قابلیتی گه ایگه ایکن لیگی بیلدیریلدی. انگلستان اردوسی, اوشبو طیاره لر دن افغانستانده میرگن لر (سنایپرلر) نینگ جایی نی تاپیش اوچون استفاده ایتگن ایدی. عینی دمده انگلستان اوشبو طیاره دن افغانستانده عملیات لر آلدی دن دشمن موضع لری نی کوریش اوچون استفاده ایتگن.ایریم تحلیلچی لر بونگه اوخشش طیاره لرنینگ کیله جکده راکت لرنینگ اوز هدفی گه آلیب باریلیشی بوییچه هم استفاده ایتیلیشی نینگ ممکن ایکن لیگی توغری سیده تشویش بیلدیرماقده. امریکا قوشمه ایالت لری نینگ ایسه اوشبو طیاره لر دن قییرده و قیسی مقصد بیلن فایده له نیشی نینگ ممکن ایکن لیگی توغری سیده انیق بیر معلومات موجود ایمس.
